**CĂMINUL PENTRU PERSOANE VARSTNICE-FISER**

 **RAPORT ANUAL DE ACTIVITATE-2022**

 **Scopul Căminului**: Scopul serviciului social "Cămin pentru persoane vârstnice” este de a oferi persoanelor vârstnice care nu au familie sau nu se află în întreținerea unei sau unor persoane obligate la aceasta, potrivit dispozițiilor legale în vigoare sau nu au locuință și nici posibilitatea de a-și asigura condițiile de locuit pe baza resurselor proprii sau nu realizează venituri proprii sau acestea nu sunt suficiente pentru asigurarea îngrijirii necesare sau nu se pot gospodării singuri, sau necesită îngrijire specializată sau se află în imposibilitatea de a-și asigura nevoile socio-medicale, datorită bolii ori stării fizice sau psihice protecție, îngrijire medicală, hrană, cazare, asistență socială, consiliere psihologică și juridică.

 **Principiile specifice care stau la baza prestării serviciilor sociale în cadrul "Căminului pentru persoane vârstnice " sunt următoarele:**

a) respectarea şi promovarea cu prioritate a interesului persoanei beneficiare;

 b) protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;

c) asigurarea protecţiei împotriva abuzului şi exploatării persoanei beneficiare;

d) deschiderea către comunitate;

e) asistarea persoanelor fără capacitate de exerciţiu în realizarea şi exercitarea drepturilor lor;

f) asigurarea în mod adecvat a unor modele de rol şi statut social, prin încadrarea în unitate a unui personal mixt;

 g) ascultarea opiniei persoanei beneficiare şi luarea în considerare a acesteia, ţinându-se cont, după caz, de vârsta şi de gradul său de maturitate, de discernământ şi capacitate de exerciţiu;

h) facilitarea menţinerii relaţiilor personale ale beneficiarului şi a contactelor directe, după caz, cu fraţii, părinţii, alte rude, prieteni, precum şi cu alte persoane faţă de care acesta a dezvoltat legături de ataşament;

 i) promovarea unui model familial de îngrijire a persoanei beneficiare;

j) asigurarea unei îngrijiri individualizate şi personalizate a persoanei beneficiare;

k) preocuparea permanentă pentru identificarea soluţiilor de integrare în familie sau, după caz, în comunitate, pentru scurtarea perioadei de prestare a serviciilor, în baza potenţialului şi abilităţilor persoanei beneficiare de a trăi independent;

l) încurajarea iniţiativelor individuale ale persoanelor beneficiare şi a implicării active a acestora în soluţionarea situaţiilor de dificultate;

m) asigurarea unei intervenţii profesioniste, prin echipe pluridisciplinare;

n) asigurarea confidenţialităţii şi a eticii profesionale;

o) primordialitatea responsabilităţii persoanei, familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat;

 p) colaborarea centrului cu serviciul public de asistență socială.

**Servicii oferite:**

Serviciile sociale se acordă cu precădere persoanelor vârsnice care sunt într-o situaţie socială defavorizată sau au nevoie de ajutor pentru îndeplinirea activităţilor zilnice. Serviciul se acordă la solicitarea persoanei, familiei acesteia, reprezentantului legal sau a autorităţilor statului.

Servicii sociale: ¬ asigurarea hranei necesare conform regimului stabilit; ¬ asigurarea unui nivel maxim posibil de autonomie şi siguranţă; ¬ asigurarea unor condiţii de îngrijire care să respecte identitatea, integritatea şi demnitatea persoanei; ¬ asigurarea menţinerii capacităţilor fizice şi intelectuale a persoanei; ¬ asigurarea consilierii, informării reprezentantului legal asupra stării de sănătate şi a problemelor sociale atunci când intervin; ¬ ajutor pentru igiena corporală; ¬ ajutor pentru îmbrăcare/dezbrăcare.

Servicii medicale: ¬ personal medical (sora medicala) ¬ administrarea tratamentului medicamentos; ¬ medicină generală; ¬ control de specialitate.

Servicii de reabilitare: ¬ recuperare, reabilitare; ¬ activitate de administrare şi gestionare a bunurilor; ¬ facilitatea deplasării în exterior şi interior.

Alte servicii oferite: ¬ activităţi de menaj; ¬ activităţi de petrecere a timpului liber; ¬ activităţi de club; ¬ activități religioase și socio-culturale; ¬ organizarea de mese festive și zile onomastice; ¬ ajutor material: îmbrăcăminte, încălţăminte, produse de igienă etc.

Criterii de eligibilitate: - persoane cu vârsta peste 65 ani; - nu sunt înregistrați cu boli cronice care necesită supraveghere şi asistență medicală de specialitate în spital sau centru medical; - nu au un comportament violent cunoscut, fizic sau verbal; - nu sunt persoane fumătoare sau consumatoare de băuturi alcoolice în exces; - nu suferă de boli psihice sau alte boli care nu le permit integrarea într-un centru social.

 Documente necesare: - Cerere din partea solicitantului sau a unui membru din familie/aparținător; - Copie act de identitate; - Copie certificat de naștere; - Copie certificat de căsătorie; - Copie hotărâre de divorț sau certificat de deces(după caz); - Talon pensie recent; - Adeverință medicală, analize, ieșire spital, etc. Durata inițială de oferire a serviciilor sociale (încheiere a contractului de acordare de servicii sociale)

 Condiții de cazare: Căminul pentru persoane vârstnice este special conceput și organizat pentru a veni în sprijinul nevoilor beneficiarilor și este cadrul perfect pentru relaxare.

 Activitatea în cadrul căminului se desfăşoară pe baza unor proceduri de lucru special elaborate pentru acest tip de serviciu și în baza standardelor minime de calitate în vigoare. Serviciile sociale sunt oferite de personal de specialitate realizându-se o strânsă colaborare între personalul centrului. Echipa care instrumentează cazurile este formată din conducătorul căminului, asistent social, asistent medical, medic ,psiholog, maseur,medic nutritionist,infirmieri .

 Activitatea socială Asistentul social îndeplineşte, în principal, activităţi care privesc participarea la elaborarea proiectelor sociale, consiliere, orientare, activităţi de informare şi prevenire a situaţiilor de risc. Serviciile de asistenţă socială specializată, precum şi cele de îngrijire social medicală sunt realizate de echipa multidisciplinară. Asistentul social care preia cazul va avea în vedere următoarele etape principale în încercarea soluţionării cazului: a) preluarea cererii scrise direct de către beneficiar sau a aparţinătorului, rudă cu acesta ca urmare a solicitării acesteia în vederea sprijinirii; b) ancheta socială și completarea grilei naţionale de evaluare a nevoilor persoanelor vârstnice; c) încheierea contractului de prestări servicii; d) evaluarea socio-medicală; e) elaborarea planului individualizat de asistenţă şi îngrijire/planului intervenţie; f) nota de informare; g) implementarea măsurilor prevăzute în planul de intervenţie/individualizat; h) reevaluare periodică; i) evaluarea finală; j) monitorizarea.

 În decursul anului beneficiarii Căminului pentru persoane vârstnice au beneficiat de hrană necesară conform regimului stabilit; li s-a asigurarat un nivel maxim posibil de autonomie şi siguranţă; s-au asigurat condiţii de îngrijire care să respecte identitatea, integritatea şi demnitatea persoanei, în caz de deces fiind respectate dorințele persoanei și familiei. S-au realizat sesiuni de informare a beneficiarilor cu privire la: Carta drepturilor, ghidul beneficiarului, activitatea curentă a centrului, modalități de formulare a sesizărilor, menținerea unui stil de viață sănătos, servicii de asistență medicală acordate, educație împotriva fumatului și a consumului de băuturi alcoolice. S-au aplicat chestionare de satisfacție privind serviciile Căminului pentru persoane vârstnice, pentru beneficiari. Conducerea căminului ia în considerare orice formă de abuz (fizic, psihic, economic) şi orice formă de neglijare a persoanei sau de tratament degradant la care poate fi supus beneficiarul de către personalul căminuluii, alţi beneficiari, eventuali membri de familie/reprezentanţi legali.

 Conducerea căminului încurajează beneficiarii cât și membrii familiei să sesizeze orice formă de abuz pe care o identifică. La dispoziția acestora este un caiet de sesizări accesibil acelor persoane care sesizează semne de abuz, neglijență, discriminare sau tratamente inumane aduse beneficiarilor.

Căminul pentru persoane vârstnice asigură accesul fiecărui beneficiar la asistenţă medicală, conform normelor legale în vigoare prin înscrierea acestora la un medic de familie cu care căminul are contract de colaborare, medici specialişti . Căminul pentru persoane vârstnice asigură monitorizarea în scop preventiv şi terapeutic a stării de sănătate fizică şi psihică a beneficiarilor; evaluează şi adaptează regimul alimentar

 S-au organizat petreceri de sărbătorire a zilelor de naștere/onomastice sau zilelor de importanță națională sau religioasă.

 **DESCRIEREA ACTIVITĂŢILOR / SERVICIILOR OFERITE**

* GĂZDUIRE PE PERIOADĂ NEDETERMINATĂ-(25 de beneficiari)

În cadrul acestei activităţi, Căminul pentru persoane varstnice-Fiser, a asigurat:

* Găzduirea beneficiarilor în camere prevăzute cu grup sanitar, spaţii sigure şi accesibile beneficiarilor, adaptate şi echipate pentru a permite şi încuraja mobilitatea şi autonomia vârstnicilor;
* Sală de mese, living cu televizor, spaţiu cu post telefonic şi computer conectat la internet, cabinet medical, cabinet de masaj, parc, etc.
* Bunuri de natura obiectelor de inventar: paturi adaptate nevoilor vârstnicilor, lenjerie şi accesorii de pat, măsuţe rabatabile pentru persoanele imobilizate, dulap, fotoliu, măsuţă, scaune, fotoliu rulant, cadru ortopedic, cârje, etc.
* Igienizarea şi întreţinerea camerelor de locuit și a spațiilor comune. Efectuarea de către personalul de îngrijire a curăţeniei în camere, şi igienizarea toaletelor, băilor şi a tuturor obiectelor de igienă personale şi comune, menaj legat direct de mediul asistatului;
* S-a asigurat beneficiarilor o alimentaţie în concordanţă cu nevoile şi preferinţele lor, şi cu regimurile recomandate, constând în trei mese calde pe zi şi două gustări, preparate în bucătăria proprie oferindu-se meniuri complete şi variate;
* Servirea mesei a avut loc în sala de mese, într-o ambianţă plăcută, iar beneficiarii care nu se pot deplasa sau nu se pot servi independent, au primit masa în cameră fiind ajutaţi sau hrăniţi de către personalul de ingrijire;
* S-a asigurat hidratarea corespunzătoare a vârstnicilor, având grijă ca necesarul de lichide să fie administrat preponderent pe cale orală, sub formă de ceaiuri, compoturi, apă potabilă, limonadă, etc.
* Spălarea şi igienizarea lenjeriei de pat și de corp, şi a garderobei personale a vârstnicilor, s-a efectuat de către personalul specializat, la serviciul de spălătorie din cadrul caminului.
* **ASISTENŢĂ MEDICALĂ ŞI ÎNGRIJIRE**

Unitatea a asigurat pentru acest serviciu, personal specializat constând din asistenţi medicali, infirmiere vârstnici, medic de familie,maseur. Prin această activitate de bază s-au asigurat:

* Servicii de menţinere a sănătăţii, terapie şi recuperare medicală, în baza evaluării/reevaluării nevoilor individuale, şi administrarea medicaţiei în baza prescripţiilor medicale, cu respectarea normelor legale în vigoare;
* Monitorizarea în scop preventiv şi terapeutic a stării de sănătate fizică şi psihică a beneficiarilor, evaluarea şi adaptarea regimului alimentar conform indicaţiilor medicale;
* Condiţii corespunzătoare de menţinere a igienei personale;
* Asistenţă calificată pentru menţinerea igienei personale a beneficiarilor care nu se pot îngriji singuri, și efectuarea igienei personale în funcţie de gradul de dependenţă al fiecărui asistat;
* Îngrijire corporală, toaletare, duş, baie generală, îngrijirea unghiilor şi a părului;
* Consiliere, asistenţă, echipamente şi materiale necesare beneficiarilor care au probleme de continenţă, şi măsuri de prevenire a escarelor;
* Programe de educaţie sanitară cu personal calificat, încurajându-se viaţa activă, asigurându-se beneficiarilor condiţii pentru mişcare şi activităţi în aer liber în curtea caminului, măsuri de prevenire a accidentelor;
* În funcţie de particularităţile stării de sănătate şi de indicaţiile medicului, toţi beneficiarii sunt cuprinşi periodic în programul de masaj şi recuperare, personalul medical şi de îngrijire stimulând autonomia personală a vârstnicilor.

* **ASISTENŢĂ PALIATIVĂ**

În cadrul acestei activități, Căminul pentru Persoane Vârstnice –Fiser a asigurat beneficiarilor aflați în fază terminală de boală, toate serviciile de îngrijire necesare, precum şi servicii spirituale,  religioase, în conformitate cu credinţa religioasă a beneficiarului. Beneficiarii și familiile lor au fost tratați cu multă grijă, înțelegere și respect.

S-a asigurat supravegherea permanentă a beneficiarului aflat în stare terminală, servicii medicale şi tratament corespunzător, inclusiv medicaţie pentru terapia durerii, conform prescripţiilor medicale.

* **SUPORT EMOŢIONAL ŞI DUPĂ CAZ, PSIHOTERAPIE**

Considerând că abordarea stării psihice a vârstnicilor este un demers complex, care face parte din procesul de asistență al acestora, ne-am orientat intervențiile de suport psihologic și pornind în primul rând de la observarea provocărilor specifice etapei de viață, cărora persoanele vârstnice trebuie să le facă față. Pe măsura trecerii spre bătrânețe, indivizii se îndreaptă de la independență – câstigată în prima jumătate a vieții – spre interdependență și chiar dependență.

Cunoscând transformările pe care vârstnicii le trăiesc și obstacolele principale pe care le au de înfruntat, psihologul unității noastre a sprijinit vârstnicii beneficiari în trăirea acestei etape de viață cu demnitate optimizând prin intervenții specifice starea lor psihică.

Îmbătrânirea este un proces care implică numeroase situaţii de risc şi evenimente stresante, de la alterarea funcţiilor cognitive şi senzoriomotorii, la pierderea persoanelor dragi sau incapacitatea de a păstra nivelul de activism.

S-a avut în vedere identificarea unor activităţi de petrecere a timpului pentru client prin discutarea opţiunilor clientului cu privire la petrecerea timpului pe care îl are la dispoziţie, înţelegerea importanţei urmăririi tratamentului prescris de medicii specialiști şi avantajele urmăririi acestui tratament.

* **SOCIALIZARE ŞI PETRECERE A TIMPULUI LIBER**

Asistentii  sociali  si psihologii au asigurat consilierea şi asistenţa socială a beneficiarilor, identificarea nevoilor personale sociale necesare îmbunătăţirii sau menţinerii stării de confort psihic, al relaţionării cu mediul, cu ceilalţi asistaţi şi familia. De asemenea asistentii sociali au oferit mediere, consiliere şi intervenţie în situaţii de criză şi intermedierea legăturilor cu familia şi anturajul.

S-a acordat consiliere socială vârstnicilor, în vederea acomodării acestora la viaţa de comunitate şi depăşirea oricăror dificultăţi, promovându-se dezvoltarea umană şi dreptatea socială.

Asistentii sociali si psihologii au organizat activităţi de socializare şi petrecere a timpului liber, cu scopul satisfacerii nevoilor majore de protecţie afectivă, de recunoaştere socială, de manifestare a experienţei şi autorităţii, a nevoii de a interacţiona şi a stabili relaţii sociale, etc.

Persoanele asistate au fost cooptate în planificarea şi organizarea unor activităţi culturale, sărbătorirea zilelor de naştere şi de nume, vizionarea unor emisiuni T.V. radio, accesul la presă, participarea la mini-spectacole in comunitatea locala. De asemenea s-a încurajat vizitarea prietenilor sau alte ieşiri în comunitate în funcţie de starea de sănătate, şi s-a facilitat primirea de vizite din partea familiei sau a prietenilor.

Pentru menţinerea şi readaptarea capacităţilor fizice şi intelectuale prin terapie ocupaţională, vârstnicii au fost implicati, în funcţie de capacitatea fizică şi psihică, în diferite acţiuni cu specific gospodăresc, pregătirea mesei, aşezarea tacâmurilor şi a vaselor, îngrijirea florilor din incinta caminului etc.

În perioada 01.01.2022– 31.12. 2022, au avut loc diferite evenimente la care au participat vârstnicii din cămin, un caracter mai deosebit având urmatoarele activităţi:

* Sărbătorirea Anului Nou în prima zi din an, cu o masă festivă;
* Sarbatorirea zilelor de nastere a beneficiarilor caminului;
* Sărbătorirea zilelor de 1 şi 8 Martie;
* Celebrarea Paştelui prin servicii religioase, eveniment cu caracter spiritual pentru vârstnici;
* Ziua de 1 Octombrie-Ziua Internationala a persoanelor varstnice;
* Sărbătorirea Crăciunului .
* Excursii tematice;
* Participarea la spectacole in comunitatea locala.

**ACTIVITĂŢI DE ÎMBUNĂTĂŢIRE A SERVICIULUI DE ASISTENŢĂ SOCIALĂ**

În cadrul unui proiect de reamenajare şi modernizare a Caminului pentru persoane varstnice –Fiser, pe parcursul anului 2022 au avut loc următoarele lucrări:

* Amenajarea si dotarea corespunzatoare a unei camera (2 beneficiari)in Corpul B
* Amenajarea si dotarea corespunzatoare a biroului pentru specialisti(asistent social,psiholog)
* Dotarea birourilor pentru specialisti cu calculator,leptop,imprimanta.
* Dotarea camerelor cu noptiere si paturi corespunzatoare persoanelor varstnice si dependente,,televizoare.
* Amenajarea si punerea in functiune a unui spatiu de relaxare (foisor),dotat cu cuptor,chiuveta,mobilier ,iluminat.

**PERSONALUL CAMINULUI PENTRU PERSOANE VARSTNICE-FISER**

* 1 Director camin – angajat CIM
* 1 Medic de familie-angajat cu prestari servicii
* 1Medic nutritionist-angajat cu prestari servicii
* 2 Asistent social – angajat cu prestari servicii
* 2Psihologi- angajati CIM
* 2Asistenţi medicali( asistent medical cu atributii de maseur) – angajaţi CIM
* 7 Infirmiereri vârstnici – angajate CIM
* 2 Bucătari – angajaţi CIM
* 1Fochist-fochist-angajat 1/2norma CIM

 PARTENERIATE: Echipa multidisciplinară care instrumentează cazurile este sprijinită în demersurile pe care le face în a oferii servicii de calitate de parteneri și colaboratori. Centrul are încheiate convenții/acord de colaborare și parteneriat cu următoatrele entități: - Primaria Orasului –Rupea,Spitalul Orasenesc –Rupea,Asociatia Nowero,Scoli.

CONCLUZII :Obiectivele propuse de Căminul pentru persoane vârstnice pentru anul 2023 sunt ¬ Oferirea de servicii sociale de calitate, ¬ Menținere standardelor igienico-sanitare, ¬ Dotarea cabinetului medical cu aparat EKG ,aparat de sterilizare a instrumentelor medicale,-,Dotarea cabinetului de masaj cu un fotoliu de masaj.

 10.01.2023 INTOCMIT

 SEF CAMIN,

 ALDEA MIHAELA